Toksin
Toksin (grčki:τοξικόν, toxikon - otrov korišten u strijelama) je otrovna supstanca koja nastaje u živim ćelijama organizama i djeluje u veoma malim koncentracijama. Toksini mogu biti male molekule, peptidi, proteini koje prouzrokuju oboljenje pri apsorpciji ili kontaktu sa tkivima. Toksini reaguju sa biološkim makromolekulama, npr. enzimima i ćelijskim receptorima. Efekti toksina varijaju od minimalnih do smrtonosnih.